คือตอนนี้หนูมีเลือไหลออกจากช่องคลอดทั้งๆที่เรายังไม่ได้เป็นประจำเดือน แต่ที่อ่านเรื่องช็อกแลตชีสเห็นเขาบอกว่าตอนมีปจด เราจะปวดท้องเมนส์ก่อนที่จะ และเวลาขับถ่ายก็จะปวด ใช่เลยเวลาหนูขับถ่ายหนูก็จะปวดท้อง (หนูอายุ19. ไม่เคยมีเพศสัมพันธ์ค่ะ)หนูผิดปกติไหมค่ะ
สวัสดีค่ะ การมีเลือดออกที่ไม่ใช่ประจำเดือน อาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากยาคุมกำเนิด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนช็อกโกแลตซีสต์ คือ ถุงน้ำในรังไข่ประเภทหนึ่งที่เกิดจากเซลล์เยื่อบุมดลูกเจริญผิดที่ เมื่อถึงเวลาเป็นประจำเดือนจะทำให้มีเลือดสะสมและตกค้างก่อตัวเป็นซีสต์ อาการอาจมาด้วยปวดบริเวณอุ้งเชิงกรานเรื้อรัง ปวดประจำเดือนมาก ซึ่งมักจะเริ่มปวดก่อนประจำเดือนมา 2-3 วันไปจนหมดรอบเดือน มีเลือดออกกะปริบกะปรอยทางช่องคลอด เจ็บขณะมีเพศสัมพันธ์ดังนั้นอาการดังกล่าวมาอาจเกิดจากภาวะช็อกโกแลตซีสต์ได้ แนะนำพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อยมาก ควรรีบไปพบแพทย์